Demà comença un intens cap de setmana farcit d’activitats del programa amb motiu del 8 de Març
27 de febrer 2020

![](/media/rzxpkud3/28cuerpo_cartel-8m.jpg)  

Demà comença la tercera edició del Festival Fem(me) Dansa amb la representació de _Before the sotrm_ de Natalyd Altamiro, que tindrà lloc a la Casa de Cultura Capellà Pallarés. Este festival forma part de la programació del 8 de Març. L’acte començarà a les 19 hores amb el lliurament del premi de la dihuitena edició del Concurs de Cartells del 8 de Març, que va recaure en Claudia Lario Cortés. En acabar el lliurament del premi, s’inauguraran les exposicions dels cartells i la de La Tira de Dones ‘Una puerta violeta’, que estarán obertes fins al 20 de març, organitzades pel Col·lectiu Dones de Sagunt 8 de Març en col·laboració amb la regidoria d’Igualtat. A partir de les 20.15 hores, aproximadament, s’iniciarà l’espectacle de dansa.

  

Fem(me) Dansa 2020, organitzat per la regidoria d’Igualtat amb la col·laboració de la Fundació Bancaixa i la Xarxa de Municipis Protegits Contra la Violència de Gènere de la Diputació de València, pretén crear en esta edició un marc en què es done a conéixer l’art de la dansa, visibilitzar les obres creades per dones i reivindicar l’espai artístic del sexe femení. També busca establir una relació entre la dansa i altres disciplines artístiques com el teatre, el disseny i la música. Amb este motiu s’han programat set espectacles fins al 28 de març.

  

Les persones interessades a assistir a l’espectacle de dansa han de reservar la seua entrada gratuïta telefonant al 96 265 58 89, de l’àrea d’Igualtat, en horari de matí.

Abans d’este acte, a les 18 hores, la seu d’Esquerra Unida (c/ Lepanto s/n) acollirà la xarrada ‘Feminisme de classe’. Esta xarrada estarà a càrrec de María Pardo, responsable del Moviment Democràtic de Dones i està organitzada per Esquerra Unida Camp de Morvedre.​

*   [](http://www.facebook.com/sharer.php?u=https://aytosagunto.es/va/actualitat/dema-comenca-un-intens-cap-de-setmana-farcit-d-activitats-del-programa-amb-motiu-del-8-de-marc/ "Facebook")
*   [](http://twitter.com/share?url=https://aytosagunto.es/va/actualitat/dema-comenca-un-intens-cap-de-setmana-farcit-d-activitats-del-programa-amb-motiu-del-8-de-marc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-comenca-un-intens-cap-de-setmana-farcit-d-activitats-del-programa-amb-motiu-del-8-de-marc/ "Linked In")
*   [](mailto:?body=https://aytosagunto.es/va/actualitat/dema-comenca-un-intens-cap-de-setmana-farcit-d-activitats-del-programa-amb-motiu-del-8-de-marc/)